Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Israelin ja Arabiemiraattien välinen rauhansopimus -
alkoi toimia jo syyskuun alusta lähtien.
Ensimmäiset toimenpiteet näkyivät lentoliikenteen alkamisena -
Tel Avivista Emiraattien pääkaupunkiin Abu Dhabiin.
Israelilaisen lentoyhtiö El Alin suoralla lennolla oli mukana -
jäseniä Kansallisesta Turvallisuusneuvostosta sekä useita -
siviilihallinnon virkamiehiä ja ulko- sekä puolustusministeriön edustajia.
Mukana myös suuri joukko kaupal- listen- ja mediayhtiöiden edustajia.
Kyseisen lennon oli määrä lentää Saudi-Arabian ilmatilan kautta, -
joka sekin on ollut israelilaisilta koneilta tähän saakka kielletty.
Mukana seurasi Yhdysvaltojen korkean tason delegaatio -
presidentti Trumpin vävyn Jared Kushnerin johdolla.
Ennen lennon alkamista Arabiemiraattien hallitus ilmoitti -
mitätöineensä vuonna 1972 säädetyn lain -
Israelin vastaisesta boikotoinnista.
Pääministeri Netanjahun mukaan kyse on historiallisesta tapahtumasta,-
jonka hän toivoo avaavan mahdollisuuksia rauhaan -
myös muiden arabivaltioiden kanssa.
Gazaa hallinnoiva terroristijärjestö Hamas on pyytänyt apua Israelilta -
koronavirusepidemian hoitoon, mutta on samaan aikaan jatkanut -
ilmapalloräjähteiden lähettämistä Israelin puolelle.
Hamasin edustajan mukaan epidemia on alkanut levitä vauhdilla -
eikä heillä ole riittävästi hoitohenkilökuntaa -
eikä hengityskoneita vakavasti sairastuneiden hoitamiseksi.
Gazan eri eristyskeskuksissa on jo tuhansia sarastuneita -
ja tehohoidossakin useita satoja. Epidemia leviää huolimatta -
useista liikkumista ja kokoontumista rajoittavista määräyksistä.
Israel on luvannut välitöntä apua Gazaan sillä edellytyksellä, -
että Hamas lopettaa ilmapallo- pommien ja rakettien ampumisen.
Turkissa vieraileva entinen Hamas johtaja Khaled Meshaal -
vaati puolestaan Israelia lopettamaan Gazan saarron -
ennen kuin Hamas voi suostua vastarinnan lopettamiseen.
On merkittävää, että Meshaal ei vaatinut Egyptiä -
avaamaan Gazan rajoja, jotka ovat olleet yhtä lailla suljettuina.
Qatarin emiirikunnan lähettiläs Mohammed Al-Amadi -
on vieraillut Gazassa tuoden mukanaan taloudellista avustusta -
terrorijärjestö Hamasille. Samalla lähettiläs Al-Amadi -
pyrki avaamaan solmuja Hamasin ja Israelin väliltä, -
jotta lääkinnälliset avustuskuljetukset pääsisivät perille.
Israelin vaatimuksiin terrorin ja ilmapallopommien lopettamiseksi -
Hamas ei ole kuitenkaan suostunut, vaan ilmoitti, että elintarvikkeet, -
sähkö, vesi ja sairaalatarvikkeet täytyy tuoda ensin Gazaan -
ja vasta sitten Hamas voi harkita tulitaukoa.
Asetelmat ovat samat kuin ne ovat olleet jo vuosikymmenien ajan.
Hamas jatkaa rakettien ja ilmapallopommien lähettämistä ja -
Israel puolestaan tuhoaa Hamasin sotilaallista infrastruktuuria.
Pääministeri Benjamin Netanjahu esitti suoran kysymyksen -
palestiinalaisten johtajalle Mahmoud Abbasille: miten tästä eteenpäin?
Hän huomautti, että Yhdistyneet arabiemiirikunnat peruuttivat -
Israelin tavaroiden boikotin tuona viikonloppuna, ja sanoi, että se -
tasoittaa tietä useammille alueen maille normalisoida suhteet Israeliin.
Arabimaailma ei enää odota, että palestiinalaiset tekisivät -
ensin rauhan Israelin kanssa ennen kuin he tekevät sen itse, -
Netanjahu sanoi lehdistötilaisuudessa.
Mukana oli myös Valkoisen talon erityisneuvonantaja Jared Kushner ja -
Yhdysvaltain kansallisen turvallisuu- den neuvonantaja Robert O’Brien.
Palestiinalaisilla on ollut liian kauan veto-oikeus rauhaan, -
eikä pelkästään palestiinalaisten ja Israelin, -
vaan myös Israelin ja arabivaltioiden välillä, Netanjahu sanoi.
Palestiinalaiset vaativat edelleen, että sadat tuhannet juutalaiset -
evakuoidaan kodeistaan ja että Israel vetäytyisi ennen vuotta 1967 olleiden,
täysin tuntemattomien linjojen taakse.
Olemme valmiit keskustelemaan rauhasta palestiinalaisten kanssa, -
sanoi Netanjahu, ja lisäsi; mutta jos odotamme palestiinalaisten tekevän -
rauhan kanssamme, saamme odottaa ikuisesti.
Mutta ei enää, muutoksen tuulet ovat jo ilmassa.
Viime vuosina julkistettujen tapaamisten lisäksi -
- kuten Omanin, Sudanin ja Tšadin johtajien kanssa -
järjestetään paljon enemmän salaisia tapaamisia alueen johtajien kanssa, -
heidän, jotka pyrkivät lujittamaan siteitä Israeliin.
Tulee päivä ― eikä se ole enää kaukana - kun kysytään, -
miten asiat olisivatkaan voineet olla muulla tavalla, kuin ne ovat tänään.
Tämän päivän läpimurroista tulee huomisen normeja, sanoi Netanjahu.
Israel on valmis neuvottelemaan rauhasta palestiinalaisten kanssa -
presidentti Trumpin rauhansuunnitelman perusteella, -
joka edellyttää, ettei israelilaisia tai palestiinalaisia -
tarvitse evakuoida nykyisistä kodeistaan.
Jordanian viranomaiset vapauttivat sunnuntaina -
sarjakuvapiirtäjän, joka oli ollut pidätettynä ja syytetty -
kriittisten piirustuksen julkaisemisesta.
Tapaus liittyi Israelin ja Yhdistyneiden arabiemiirikuntien väliseen -
sopimukseen ja diplomaattisuhteiden luomiseen.
Kyseinen pilapiirros herätti kysymyksen sananvapaudesta ja -
kyseenalaisti oikeustoimien järkevyyttä Jordaniassa.
Keskiviikkona 26.8. pidätetty Emad Hajjaj, jota syytetään -
"suhteiden heikentämisestä ystävällisen maan kanssa",-
joutuu silti oikeudenkäynnin kohteeksi -
"herjauksesta ja kunnianloukkauksesta", -
oikeustoimista vastaava viranomainen kertoi uutistoimisto AFP:lle.
Jordanian syyttäjän loukkaavana pitämän sarjakuvan otsikko oli -
"Israel pyytää Amerikkaa olemaan myymättä F-35-koneita Emiraateille".
Kuvassa näkyy karrikoituna Abu Dhabin kruununprinssi -
Mohammed bin Zayed, jolla on kädessään valkoisen kyyhkysen -
kantama Israelin lippu, ja joka sylkee Arabiemiirikuntien johtajaa kasvoille.
Sana Spit-35 siis sylkeä, -
nähdään arabiaksi kirjoitettuna bin Zayedin poskessa.
F-35-suihkukoneiden myyntiä Yhdistyneille arabiemiirikunnille -
pidetään eräänä houkuttimena Yhdys- valtain välittämässä sopimuksessa.
Jordaniaa sitoo Israelin kanssa tehty rauhansopimus vuodelta 1994 ja -
sillä on perinteisesti hyvät suhteet myös Arabiemiraatteihin.
Israelissa ollaan huolissaan Turkin lisääntyvästä -
aktiviteetistä Libanonissa. Saudi-Arabiasta lähtöisin olevan -
Al Arabiyan verkkosivustolla 19.8. julkaistun raportin mukaan -
myös Libanonin virkamiehet ovat huolestuneita lisääntyneistä viitteistä,
että Turkki on rakentamassa itselleen tukikohtia maassa.
Libanonin tiedustelupalvelu on saanut raportteja pohjoisesta. Niiden mukaan
Turkki on jo tuonut maahan huolestuttavan määrän aseita.
Myös Israelin ulkomaantiedustelu Mossad on saanut vastaavia tietoja -
Turkin lisääntyneestä aktiivisuudesta Libanonissa.
Israelissa Turkin toimet nähdään seurauksina maan presidentin -
Erdoganin viime aikoina julkisuuteen antamista ilmoituksista, -
joissa hän katsoo islamilaisen maailman olevan velvollinen -
vapauttamaan Al Aqsa -moskeijan sionistisen miehittäjän ikeestä.
Temppelivuorella sijaitseva Al Aqsa -moskeija ei ole Israelin miehittämä, -
mutta Erdogan käyttää moskeijaa kuvaamaan -
koko Jerusalemia, jota sitäkään ei Israel miehitä.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään. Nähdään viikon kuluttua.
Hyvä katsoja. Jos tämä ohjelmasarja on puhutellut sinua -
ja haluat sen jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää pankkisiirtoa ruudussa näkyvään numeroon.
Muista mainita maksunsaaja sekä viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola